STUDENTŲ MOKSLINIŲ TYRIMŲ VYKDYMO SUTARTIS

2014 m. rugsėjo mėn. 22 d. Nr. SMT-14R- /

Vilnius

Lietuvos mokslo taryba (toliau – Taryba), atstovaujama Tarybos Mokslo fondo direktorės Aušros Vilutienės, veikiančios pagal Tarybos nuostatus, ir

Vilniaus universitetas (toliau – Institucija), atstovaujama akademinių reikalų prorektoriaus doc. dr. Kęstučio Dubniko, veikiančio pagal 2014 m. rugsėjo 16 d. rektoriaus įgaliojimą, Nr.12100-(IS1-1516) ir

Vardas, pavardė

Studijuojantis Aukštoji mokykla, fakultetas, kursas, studijų programa

 (*aukštoji mokykla, fakultetas, kursas, studijų programa*)

Susitaria dėl šios mokslinių tyrimų vykdymo sutarties sudarymo.

I. BENDROSIOS NUOSTATOS

* + 1. Ši sutartis sudaroma, įgyvendinant Tarybos projekto „Studentų mokslinės veiklos skatinimas“, pagal 2007-2013 metų Žmogiškųjų išteklių plėtros programos 3 prioriteto „Tyrėjų gebėjimų stiprinimas“ priemonę „Mokslininkų ir kitų tyrėjų mobilumo ir studentų mokslinių darbų skatinimas“, vykdomo pagal finansavimo ir administravimo sutartį Nr. VP1-3.1-ŠMM-01-V-02-003, pasirašytą 2011 m. lapkričio 30 d. tarp Europos socialinio fondo agentūros, Švietimo ir mokslo ministerijos bei Lietuvos mokslo tarybos, veiklą – studentų moksliniai tyrimai (laisvu nuo studijų metu) (toliau – tyrimai).
		2. Studentas vykdys mokslinius tyrimus pagal vadovo parengtą individualią programą, aprašytą bendroje mokslinio darbo vadovo ir studento paraiškoje – anketoje, pateiktoje studentų mokslinių tyrimų konkursui.
		3. Šia sutartimi nustatoma, kad mokslinis tiriamasis darbas bus vykdomas humanitarinių, socialinių mokslų ar menų srityse ir kad:
	1. Mokslinio darbo vadovas – Vardas, pavardė

 (*vardas, pavardė*)

* 1. Mokslinio tiriamojo darbo tema – tema;

 *(tema)*

* 1. Mokslinių tyrimų atlikimo laikas – nuo 2014-09-22 iki 2014-12-22;

 *(pradžios ir pabaigos datos)*

* 1. Bendra mokslinių tyrimų vykdymo trukmė yra trys kalendoriniai mėnesiai (20 akademinių valandų per savaitę).

II. TARYBOS TEISĖS IR ĮSIPAREIGOJIMAI

1. Taryba įsipareigoja sumokėti Institucijai už mokslinio tiriamojo darbo vietos studentui suteikimo ir šios vietos aprūpinimo tyrimui reikalingomis medžiagomis ar priemonėmis paslaugas (išskyrus užmokestį mokslinio darbo vadovui už vadovavimą mokslinam darbui) jeigu jos suteiktos sutarties 3.3 punkte nurodytu laikotarpiu ir pagrįstos 8,2 punkte įvardintais dokumentais.
2. Didžiausia pagal sutarties 4 punktą kompensuojama suma – 750,00 Lt (septyni šimtai penkiasdešimt litų). Taryba įsipareigoja sumokėti institucijai už suteiktas paslaugas, per 5 darbo dienas nuo tos dienos, kai gaus paramos lėšas, skirtas šios veiklos finansavimui.
3. Taryba įsipareigoja sumokėti Studentui 1560,00 Lt (vieno tūkstančio penkių šimtų šešiasdešimties litų) vertės stipendiją, kuri mokama dalimis. Stipendijos dalys pervedamos ne rečiau kaip kas 30 kalendorinių dienų. Pirmąją stipendijos dalį Taryba įsipareigoja pervesti ne vėliau kaip per 30 kalendorinių dienų nuo pirmosios mokslinių tyrimų atlikimo dienos, nurodytos šios sutarties 3.3 punkte.
4. Taryba turi teisę organizuoti mokslinių tyrimų vykdymo patikrinimą, ir nustačiusi pažeidimus, susijusius su mokslinių tyrimų atlikimo eiga ir jų organizavimu, įpareigoti Instituciją grąžinti lėšas arba jų dalį.

III. INSTITUCIJOS TEISĖS IR ĮSIPAREIGOJIMAI

1. Institucija įsipareigoja:
	1. suteikti Studentui vietą moksliniams tyrimams atlikti;
	2. pasibaigus mokslinių tyrimų vykdymo laikui, per 1 kalendorinę dieną išrašyti ir pateikti Tarybai PVM sąskaitą-faktūrą ar sąskaitą-faktūrą už suteiktas paslaugas bei dokumentus ar jų kopijas, pagrindžiančius suteiktų paslaugų kainą;
	3. užtikrinti, kad mokslinius tyrimus vykdančiam Studentui būtų sukurta labiausiai skatinanti mokslinių tyrimų veikos ir apmokymo aplinka;
	4. užtikrinti Studentui savalaikį mokslinių tyrimų užduočių sudarymą ir pateikimą;
	5. užtikrinti Studentui galimybę naudotis Institucijos biblioteka ir informacinėmis duomenų bazėmis, kurių prieigos yra Institucijoje;
	6. organizuoti Studentui būtinus saugos, sveikatos bei priešgaisrinės saugos instruktažus;
	7. užtikrinti Studentui saugos ir sveikatos bei higienos normas atitinkančias darbo sąlygas; esat reikalui, aprūpinti Studentą moksliniams tyrimams atlikti būtinais darbo įrankiais, instrumentais, darbo drabužiais, darbo avalyne, kitomis asmeninėmis ir kolektyvinėmis darbuotojų saugos, bei sveikatos ir priešgaisrinės saugos priemonėmis teisės aktuose nustatyta tvarka, jeigu sutarties šalys šioje sutartyje nesusitaria kitaip;
	8. kai su tuo susiduriama, iš anksto informuoti Studentą apie kenksmingas medžiagas, pavojingus biologinius objektus, sveikatai kenksmingą spinduliuotę ar kitus sveikatai pavojingus veiksnius, su kuriais Studentas gali turėti fizinį kontaktą mokslinių tyrimų metu; suteikti Studentui informaciją apie specialias apsaugos priemones bei įspėti apie potencialią grėsmę sveikatai bei galimus sveikatos pažeidimus;
	9. užtikrinti Studento mokslinių tyrimų vykdymo laiko apskaitą, pildant mokslinių tyrimų vykdymo žurnalą (laisva forma).
	10. informuoti Tarybą apie Studento drausmės pažeidimus atliekant mokslinius tyrimus, Studento neatvykimą į mokslinių tyrimų vykdymo vietą arba pasišalinimą iš jos;
	11. užtikrinti kad Tarybai būtų laiku pateikiamos mokslinio tyrimo vadovo pasirašytos ataskaitos apie įvykdytus mokslinius tyrimus;
	12. pranešti kitoms sutarties šalims apie įvykius, galinčius inicijuoti sutarties nutraukimą pagal 12.1, 12.2 ir 12.3 punktus;
	13. grąžinti skirtas lėšas ar jų dalį gavus Tarybos įpareigojimą dėl nustatytų pažeidimų.

IV. STUDENTO TEISĖS IR ĮSIPAREIGOJIMAI

1. Studentas įsipareigoja:
	1. atvykti į mokslinių tyrimų atlikimo vietą šioje sutartyje nustatytu laiku, o dėl ligos ar kokios nors kitos priežasties negalint atvykti nustatytu laiku, nedelsiant informuoti mokslinio darbo vadovą;
	2. stropiai vykdyti mokslinio tyrimo vadovo nurodymus ir užduotis, vesti (laisva forma) mokslinių tyrimų užrašus arba darbų ir užduočių registracijos žurnalą;
	3. laikytis Institucijos nustatytų vidaus tvarkos ir darbo drausmės taisyklių;
	4. tausoti Institucijos turtą, už padarytą materialinę žalą atsakyti įstatymų nustatyta tvarka;
	5. laikytis darbuotojų saugos ir sveikatos bei priešgaisrinės apsaugos taisyklių ir reikalavimų;
	6. parengti nustatytos formos ataskaitą apie atliktus mokslinius tyrimus ir per 14 dienų pateikti ją Tarybai interneto portale adresu: <http://studentai.lmt.lt>, o mokslinio darbo vadovo pasirašytą dokumento originalą išsiųsti paštu (arba pristatyti) adresu: Studentų mokslinės veiklos skatinimas, Lietuvos mokslo taryba, Gedimino pr. 3, LT- 01103 Vilnius.
2. Studentas turi teisę:
	1. gauti iš mokslinio darbo vadovo visą informaciją, susijusią su jo vykdomais moksliniais tyrimais;
	2. naudotis Institucijos biblioteka ir duomenų bazėmis per Institucijos prieigas;
	3. susipažinti arba pasinaudoti prietaisais, programine įranga, kurią mokslino darbo vadovas nurodė savo paraiškos anketoje;
	4. gauti iš Institucijos atsakingų darbuotojų visą informaciją apie saugos ir sveikatos bei priešgaisrinės saugos situaciją, galimą poveikį sveikatai, atliekant mokslinius tyrimus.

V. BAIGIAMOSIOS NUOSTATOS

1. Sutarties galiojimo laikotarpiu, sutarties sąlygos negali būti keičiamos.
2. Ši sutartis gali būti nutraukiama:
	1. automatiškai jei Studentas pašalinamas iš aukštosios mokyklos, kurioje studijuoja, teisės aktų nustatyta tvarka arba paaiškėja, kad Studentas yra įdarbintas institucijoje, kurioje jis vykdo mokslinius tyrimus;
	2. Institucijos iniciatyva, jei Studentas šiurkščiai pažeidžia Institucijos nustatytas darbo tvarkos taisykles arba nevykdo su moksliniais tyrimais susijusių darbo užduočių;
	3. abipusiu šalių susitarimu, atsiradus priežastims, neleidžiančios vykdyti pradėtų mokslinių tyrimų.
3. Sutarčiai nutrūkus atvejais, numatytais 12.1 ir 12.2 punktuose, Institucija privalo per 10 dienų informuoti Tarybą ir grąžinti 100 proc. lėšų, nurodytų šios sutarties 3 punkte, jeigu sutarties nutrūkimo momentu šios lėšos jau buvo pervestos Institucijai.
4. Sutarčiai nutrūkus atvejais, numatytais 12.1 ir 12.2 punktuose, Studentas privalo grąžinti visas pagal šią sutartį iš Tarybos gautas lėšas.
5. Sutarčiai nutrūkus atveju, numatytu 12.3 punkte, Institucija ir Studentas privalo grąžinti į Tarybos banko sąskaitą, nurodytą šioje sutartyje, lėšų dalį, proporcingą nevykdytų mokslinių tyrimų dienų skaičiui, kuris nustatomas pagal mokslinių tyrimų vykdymo laiko apskaitą (mokslinių tyrimų vykdymo žurnalą).
6. Dėl Institucijos kaltės nepradėjus vykdyti mokslinių tyrimų šios sutarties 3.3 punkte nustatytu laiku, Taryba turi teisę reikalauti iš Institucijos delspinigių, kurie lygūs 0,02 proc. nuo sutarties 5 punkte nustatytos sumos už kiekvieną uždelstą dieną iki tol, kol moksliniai tyrimai yra pradedami vykdyti.
7. Sutarties šalis praneša kitoms sutarties šalims apie ketinimą nutraukti sutartį ne vėliau, kaip prieš 5 dienas.
8. Ginčai sprendžiami derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos ir galutinai išsprendžiamos Lietuvos Respublikos teismuose. Visiems ginčams, kylantiems iš Sutarties, taikomi Lietuvos Respublikos įstatymai.
9. Ši sutartis galioja iki visų įsipareigojimų pagal šią sutartį visiško įvykdymo.
10. Ši sutartis sudaryta 3 egzemplioriais, turinčiais vienodą teisinę galią, po vieną kiekvienai sutarties šaliai.

VI. ŠALIŲ REKVIZITAI IR PARAŠAI

TARYBA:

|  |  |  |  |
| --- | --- | --- | --- |
| Kodas | Kontaktinė informacija | Banko pavadinimas ir sąskaitos Nr. | Pareigos, vardas, pavardė, parašas, A.V. |
| 188716281 | Gedimino pr. 3, Vilnius tel. (8 5) 2 61 36 09faks. (8 5) 261 85 35el. p. info@lmt.lt | AB SwedbankLT447300010126196361 | Tarybos Mokslo fondo direktorė Aušra Vilutienė |

INSTITUCIJA

|  |  |  |  |
| --- | --- | --- | --- |
| Pavadinimas ir kodas | Kontaktinė informacija (mokslino vadovo darbo adresas, vardas, pavardė, kontaktinis tel. numeris ir el. pašto adresas) | Banko pavadinimas ir sąskaitos Nr. | Pareigos, vardas, pavardė, parašas, A.V. |
| Vilniaus universitetas211950810 | mokslinio darbo vadovo vardas, pavardė, padalinys, darbo adresas, tel. nr., el. pašto adresas | AB SEB bankas Nr. LT24 7044 0600 0110 1392 | Akademinių reikalų prorektorius doc. dr. Kęstutis Dubnikas |

STUDENTAS

|  |  |  |  |
| --- | --- | --- | --- |
| Asmens kodas | Kontaktinė informacija (adresas, kontaktinis tel. numeris ir el. pašto adresas) | Banko pavadinimas ir sąskaitos Nr. | Vardas, pavardė, parašas |
| Asmens kodas | Adresas, kontaktinis tel. ir el. pašto adresas | Banko pavadinimas ir sąskaitos Nr. | Vardas pavardė, parašas |